Fólkatalið vaks í øllum høvuðsøkjum í Føroyum í fjør. Undantak var í nøkrum fáum kommunum og fleiri bygdum, har fólkatalið minkaði nakað. Nógv størsti vøksturin var í Tórshavnarøkinum, har fólkatalið vaks við 395, svarandi til 2,1%. Hetta er meir enn helvtin av fólkavøkstrinum fyri alt landið. Síðan september 2014 hava føroyskir kundar sum heild havt meiri pening til góðar í føroysku peningastovnunum, enn teir hava skyldað. Síðan september 2013 er innlánsyvirskotið broytt frá -1.006 mió. kr. til 1.429 mió. kr. við árslok 2016, svarandi til ein vøkstur á 2.435 mió. kr. Nettotilflytingin hevur ikki verið størri síðani 2001 og burðaravlopið ikki størri síðani 2004.